 **บันทึกข้อความ**

**ส่วนราชการ** สำนักงานส่งเสริมการปกครองท้องถิ่นจังหวัดกระบี่ (กลุ่มงานบริการสาธารณะฯ) โทร 075-611-899

**ที่** กบ 0023.6/  **วันที่**  มกราคม 2568

เรื่อง รณรงค์ปลูกต้นไม้เพื่อช่วยลดและป้องกันการเกิดฝุ่นละอองขนาดเล็ก PM2.5

เรียน ผู้ว่าราชการจังหวัดกระบี่

**1. เรื่องเดิม**

กรมส่งเสริมการปกครองท้องถิ่นขอความร่วมมือจังหวัดแจ้งมติคณะรัฐมนตรีเมื่อวันที่ 7 มกราคม 2568 เรื่อง มาตรการป้องกันและแก้ไขปัญหามลพิษทางอากาศ (ฝุ่นละออง PM2.5) ให้องค์กรปกครองส่วนท้องถิ่นทราบและกำชับให้องค์กรปกครองส่วนท้องถิ่นดำเนินการตามอำนาจหน้าที่และกฎหมายระเบียบ ที่เกี่ยวข้องต่อไป และจังหวัดกระบี่ได้แจ้งให้องค์กรปกครองส่วนท้องถิ่นดำเนินการตามอำนาจหน้าที่และกฎหมายระเบียบที่เกี่ยวข้องแล้ว ตามหนังสือจังหวัดกระบี่ ด่วนที่สุด ที่ กบ 0023.6/ว 348 ลงวันที่ 21 มกราคม 2568 **(เอกสาร 1)**

**2. ข้อเท็จจริง**

จังหวัดกระบี่ได้รับแจ้งจากกรมส่งเสริมการปกครองท้องถิ่นว่าสถานการณ์ฝุ่นละอองขนาดเล็ก PM2.5 ในปัจจุบัน มีแนวโน้มที่จะทวีความรุนแรงมากยิ่งขึ้นประกอบกับคณะรัฐมนตรีได้ให้ความสำคัญในการแก้ไขปัญหาฝุ่นละอองขนาดเล็ก PM2.5 เป็นอย่างมาก เนื่องจากปัญหาดังกล่าวส่งผลกระทบแก่ประชาชน ทั้งทางด้านสุขภาพ เศรษฐกิจ และความเป็นอยู่ของประชาชน การปลูกต้นไม้สามารถช่วยดูดซับกลิ่น มลพิษ และฝุ่นละอองได้ โดยผ่านทางใบและเปลือกหรือลำต้น อีกทั้ง การสังเคราะห์แสงของพืช ช่วยดูดฝุ่น PM2.5 และก๊าซพิษต่าง ๆ เข้าไป แล้วเปลี่ยนออกซิเจนและไอน้ำ ออกมาแทนที่ ทำให้คุณภาพอากาศดีขึ้น เปรียบเสมือนกับเครื่องกรองและเครื่องปรับอากาศที่มีชีวิต จึงทำให้ต้นไม้มีความสำคัญในการที่จะช่วยลดปริมาณฝุ่นละอองขนาดเล็ก PM2.5 ได้ โดยเฉพาะพื้นที่ในเขตเมืองที่มีการปล่อยควันและไอเสียของยานพาหนะ หรือจากการก่อสร้าง อีกทั้งการปลูกต้นไม้ยังเป็นการช่วยเพิ่มพื้นที่สีเขียว ดังนั้น เพื่อให้การแก้ไขปัญหาฝุ่นละอองขนาดเล็ก PM2.5 เป็นไปด้วยความเรียบร้อยเกิดความยั่งยืนและเพิ่มพื้นที่สีเขียว จึงขอความร่วมมือจังหวัดดำเนินการ ดังนี้

 1. แจ้งองค์กรปกครองส่วนท้องถิ่นในพื้นที่ร่วมกันปลูกต้นไม้ที่สามารถป้องกันฝุ่นละอองขนาดเล็ก PM2.5 ได้ เช่น ต้นรวงผึ้ง ต้นทองอุไร ต้นหูกระจง ต้นกรรณิการ์ เป็นต้น ในพื้นที่สาธารณะ
บริเวณริมไหล่ทางถนนหรือทางเดินเท้า หรือพื้นที่อื่นที่เห็นสมควร

 2. มอบหมายสำนักงานส่งเสริมการปกครองท้องถิ่นจังหวัดรวบรวมผลการปลูกต้นไม้
และรายงานให้กรมส่งเสริมการปกครองถิ่นทราบตามแบบรายงานที่กำหนด จำนวน 3 ครั้ง ดังนี้

 1) ครั้งที่ 1 ภายในวันที่ 31 มีนาคม 2568

 2) ครั้งที่ 2 ภายในวันที่ 30 มิถุนายน 2568

 3) ครั้งที่ 3 ภายในวันที่ 30 กันยายน 2568 **(เอกสาร 2)**

**3. ข้อเสนอ**...

- 2 -

 **3. ข้อเสนอ/ข้อพิจารณา**

 เห็นควรแจ้งองค์กรปกครองส่วนท้องถิ่นในพื้นที่ร่วมกันปลูกต้นไม้ที่สามารถป้องกันฝุ่นละอองขนาดเล็ก PM2.5 ได้ ต่อไป

 จึงเรียนมาเพื่อโปรดพิจารณา หากเห็นชอบโปรดลงนามในหนังสือที่เสนอมาพร้อมนี้



**สำเนาคู่ฉบับ**

ที่ กบ ๐๐๒๓.6/ว ศาลากลางจังหวัดกระบี่

 ๙/๑๐ ถนนอุตรกิจ กบ ๘๑๐๐๐

 มกราคม ๒๕๖8

เรื่อง รณรงค์ปลูกต้นไม้เพื่อช่วยลดและป้องกันการเกิดฝุ่นละอองขนาดเล็ก PM2.5

เรียน นายอำเภอ ทุกอำเภอ นายกองค์การบริหารส่วนจังหวัดกระบี่ และนายกเทศมนตรีเมืองกระบี่

อ้างถึง หนังสือจังหวัดกระบี่ ด่วนที่สุด ที่ กบ 0023.6/ว 348 ลงวันที่ 21 มกราคม 2568

สิ่งที่ส่งมาด้วย สำเนาหนังสือกรมส่งเสริมการปกครองท้องถิ่น ด่วนที่สุด ที่ มท 0821.3/ว 419
 ลงวันที่ 29 มกราคม 2568 จำนวน 1 ชุด

 ตามหนังสือที่อ้างถึง จังหวัดกระบี่ได้รับแจ้งมติคณะรัฐมนตรีเมื่อวันที่ 7 มกราคม 2568 เรื่อง มาตรการป้องกันและแก้ไขปัญหามลพิษทางอากาศ (ฝุ่นละออง PM2.5) ให้องค์กรปกครองส่วนท้องถิ่นทราบและกำชับให้องค์กรปกครองส่วนท้องถิ่นดำเนินการตามอำนาจหน้าที่และกฎหมายระเบียบที่เกี่ยวข้องต่อไป นั้น

 จังหวัดกระบี่ได้รับแจ้งจากกรมส่งเสริมการปกครองท้องถิ่นว่าสถานการณ์ฝุ่นละอองขนาดเล็ก PM2.5 ในปัจจุบัน มีแนวโน้มที่จะทวีความรุนแรงมากยิ่งขึ้นประกอบกับคณะรัฐมนตรีได้ให้ความสำคัญในการแก้ไขปัญหา ฝุ่นละอองขนาดเล็ก PM2.5 เป็นอย่างมาก เนื่องจากปัญหาดังกล่าวส่งผลกระทบแก่ประชาชน ทั้งทางด้านสุขภาพ เศรษฐกิจ และความเป็นอยู่ของประชาชน การปลูกต้นไม้สามารถช่วยดูดซับกลิ่น มลพิษ และฝุ่นละอองได้ โดยผ่านทางใบและเปลือกหรือลำต้น อีกทั้ง การสังเคราะห์แสงของพืช ช่วยดูดฝุ่น PM2.5 และก๊าซพิษต่าง ๆ เข้าไป แล้วเปลี่ยนออกซิเจนและไอน้ำ ออกมาแทนที่ ทำให้คุณภาพอากาศดีขึ้น เปรียบเสมือนกับเครื่องกรอง และเครื่องปรับอากาศที่มีชีวิต จึงทำให้ต้นไม้มีความสำคัญในการที่จะช่วยลดปริมาณฝุ่นละอองขนาดเล็ก PM2.5 ได้ โดยเฉพาะพื้นที่ในเขตเมืองที่มีการปล่อยควันและไอเสียของยานพาหนะหรือจากการก่อสร้าง อีกทั้งการปลูกต้นไม้ ยังเป็นการช่วยเพิ่มพื้นที่สีเขียว ดังนั้น เพื่อให้การแก้ไขปัญหาฝุ่นละอองขนาดเล็ก PM2.5 เป็นไปด้วยความเรียบร้อย เกิดความยั่งยืนและเพิ่มพื้นที่สีเขียว จังหวัดกระบี่จึงขอให้องค์กรปกครองส่วนท้องถิ่นในพื้นที่ร่วมกันปลูกต้นไม้ ที่สามารถป้องกันฝุ่นละอองขนาดเล็ก PM2.5 ได้ เช่น ต้นรวงผึ้ง ต้นทองอุไร ต้นหูกระจง ต้นกรรณิการ์ เป็นต้น ในพื้นที่สาธารณะ บริเวณริมไหล่ทางถนนหรือทางเดินเท้าหรือพื้นที่อื่นที่เห็นสมควร แล้วรายงานผลตามแบบ ที่กำหนดให้จังหวัดกระบี่ทราบ จำนวน 3 ครั้ง ดังนี้

 1. ครั้งที่ 1 ภายในวันที่ 28 มีนาคม 2568

 2. ครั้งที่ 2 ภายในวันที่ 27 มิถุนายน 2568

 3. ครั้งที่ 3 ภายในวันที่ 26 กันยายน 2568

/ทั้งนี้ ขอให้...

- 2 -

ทั้งนี้ ขอให้รายงาน ครั้งที่ 1 ผ่านระบบรายงาน Google Form ตาม QR Code ที่ปรากฏท้ายหนังสือฉบับนี้ สำหรับครั้งถัดไปจังหวัดกระบี่จะแจ้งให้ทราบอีกครั้ง

 จึงเรียนมาเพื่อพิจารณาดำเนินการต่อไป สำหรับอำเภอให้แจ้งองค์กรปกครองส่วนท้องถิ่น ในพื้นที่ทราบและพิจารณาดำเนินการด้วย

ขอแสดงความนับถือ



สำนักงานส่งเสริมการปกครองท้องถิ่นจังหวัด

กลุ่มงานบริการสาธารณะท้องถิ่นฯ

โทร. 075 611899